
                                           OBČINA ZAVRČ

                                                 Goričak 6,  2283 Zavrč

                          Telefon: /02/ 761 04 82,   Telefax: /02/ 761 04 83

                                                                                                                      e-mail: obcina.zavrc@siol.net

                                                                                                     DŠ: 47964332, MATIČNA ŠTEVILKA: 5883377
Na podlagi 268. člena Zakona o urejanju prostora (ZUreP-3) (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US in 75/25) župan Občine Zavrč dajem v objavo 
JAVNO NAZNANILO
o javni razgrnitvi predloga Evidence stavbnih zemljišč na območju Občine Zavrč

1. člen
Javno se objavi predlog Evidence stavbnih zemljišč na območju Občine Zavrč, ki ga je v septembru 2026 izdelalo podjetje Realis d.o.o, Ljubljanska cesta 33, 1236 Trzin.
2. člen
(1) Gradivo bo javno razgrnjeno od četrtka, 1. oktobra 2026 do vključno torka, 31. oktobra 2026 na spletnem naslovu http://www.zavrc.si/ oziroma v prostorskem informacijskem sistemu občine PISO Zavrč

(2) Vpogled v predlog bo mogoč tudi na sedežu Občine Zavrč, Goričak 6, 2283 Zavrč, vsak uradni dan v času uradnih ur Občine Zavrč. 
3. člen
(1) V času javne razgrnitve lahko lastniki stavbnih zemljišč podajo pripombe in predloge na razgrnjeno gradivo. 
(2) Pripombe se podajo preko obrazca v prostorskem informacijskem sistemu občine PISO Zavrč, po elektronski pošti na obcina.zavrc@siol.net,  kot zapis v knjigi na mestu javne razgrnitve ali pošljejo na naslov Občine Zavrč, Goričak 6, 2283 Zavrč, pri čemer šteje datum žiga oddaje na pošti. 
(3) Rok za oddajo pripomb in predlogov na razgrnjeno gradivo poteče zadnji dan javne razgrnitve. 
4. člen
(1) V postopku priprave evidence stavbnih zemljišč se lahko v delih, ki se nanašajo na stališča do pripomb javnosti, obdelujejo osebni podatki osebe, ki je dala pripombo ali zasebno pobudo. Osebni podatki se smejo zbirati in obdelovati le za namen in v okviru priprave tega prostorskega akta in skladno z določili 59. člena ZUreP-3. 
5. člen
(1) Občina Zavrč bo podane pripombe in predloge javnosti preučila in do njih zavzela strokovno stališče. 
(2) S stališči do pripomb in predlogov javnosti bo pisno seznanila lastnike, ki so pripombe in predloge podali, oziroma posamezne lastnike zemljišč, na katera se sprejeta stališča nanašajo. Stališča do pripomb bodo objavljena tudi na spletni strani Občine Zavrč in na oglasni deski na sedežu Občine Zavrč. 
6. člen
Javnost se o javni razgrnitvi obvesti na spletni strani Občine Zavrč in v Uradnem glasilu Slovenskih občin. 
7. člen
To naznanilo se objavi v Uradnem glasilu Slovenskih občin, na spletni strani Občine Zavrč in na oglasni deski, na sedežu Občine Zavrč. 
Številka: ___________________

Datum: 16. 9. 2026









Župan občine Zavrč

